Cristina Stenbeck

Kristina Mejville Stenbek (27 shtator 1977) ka lindur në New York City, Shtetet e Bashkuara. Ajo është një biznesmene dhe investitore suedeze si dhe një aksionere kryesore dhe ish-drejtore ekzekutive në Kinnevik AB, një nga kompanitë më të mëdha të investimeve në Suedi. 

 Jeta e hershme 
Stenbeku lindi në Nju Jork si vajza e madhe e Jan Stenbekut (1942-2002), një industrialist dhe sipërmarrës suedez, dhe nënës së saj amerikane, Merrill MakLeod Stenbek.  Prindërit e saj kishin tre fëmijë të tjerë, Hugo, Sofie dhe Maks Stenbek. Stenbeku është mbesa e Hugo Stenbekut (1890 – 1977), industrialist dhe avokat, një nga bashkëthemeluesit e kompanisë familjare "Kinnevik AB".

Stenbeku ndoqi shkollën "Saint Andrew" në Delauer, SHBA  dhe u diplomua nga Universiteti "Georgetown" në Uashington, DC, me një baçelor të Shkencave në vitin 2000 në moshën 22 vjeçare.   

Karriera e Stenbekut filloi në vitin 1997, pasi ajo iu bashkua bordit të Invik & Co-së, një kompani shërbimesh financiare që mbështet industrinë e sigurimeve, menaxhimit të fondeve dhe bankave. Stenbeku u bë nënkryetare pranë Kinnevik AB në 2003, e më vonë u bë drejtuese në 2007-ën.  Në vitin vitin 2016, dha dorëheqjen si kryetare e Kinnevik-ut për t'u përqëndruar në rolin e saj investitore. 

Pas vitit 2003, Stenbeku bëri ndryshime të suksesshme në "Kinnevik AB", duke konsoliduar pronësinë e grupit, duke thjeshtuar strukturën e korporatës. Gjithashtu, ajo hoqi bizneset periferike ppër të rritur transparencën e kompanisë.  

Ajo ka punuar drejt zgjerimit të rrjetit global të "Grupit Kinnevik", që tani vepron në më shumë se 80 vende në sektorët e komunikimit, argëtimit, medias dhe tregtisë elektronike, me markat e njohura si Tigo, Tele2, Viasat dhe Zalando që janë pjesë e shtrirjes së firmës. 

 Referime 

Kategoria:Njerëz që jetojnë
Kategoria:Lindje 1977